Vladimir Potanin
Vladimir Olegovich Potanin (ruscha: Влади́мир Оле́гович Пота́нин, 1961-yil 3-yanvarda tugʻilgan) – rossiyalik milliarder tadbirkor, davlat va siyosat arbobi. Rossiyadagi eng yirik kompaniyalardan biri boʻlgan Interros boshqaruv kompaniyasining egasi va prezidenti (Norilsk Nikel, Rosa Xutor va Petrovax Pharm kompaniyalari, Rosbank va TCS Group Holding ulushlariga ega), MMC Norilsk Nikel prezidenti, boshqaruv raisi Davlat Ermitajining Vasiylik kengashi aʼzosi, V. Potanin xayriya fondi asoschisi. Forbes uni ikki marta – 2015-yilda va 2020-yilda Rossiyaning eng boy odami deb topdi. 2023-yil 1-dekabr holatiga koʻra, Vladimir Potanin Bloomberg milliarderlar indeksida 47-oʻrinda, uning boyligi 30,7 milliard dollarga baholangan. Forbes jurnalining Rossiyadagi eng badavlat milliarderlari reytingida Potanin 2023-yilda 23,7 milliard dollar boyligi bilan ikkinchi oʻrinni egalladi, Forbes milliarderlarining jahon reytingida 22,3 milliard dollar boyligi bilan 62-oʻrinni egalladi. 2022-yilda Rossiyaning Ukrainaga bostirib kirishi ortidan AQSh, Kanada va Buyuk Britaniya Potaninga qarshi shaxsiy sanktsiyalar kiritdi[⇨].